13 
inorum Roxburgh, Antomarchi, Pritchard*) copiam plantarum 
commemorent, de quibus nescimus, utrum in insula indigenae an 
ex aliis terris introductae sint. — Multo certius de insula Tristan 
d’Acunha instructi sumus, in qua cormophyta fere anthophyta ad¬ 
aequant. Inyentae sunt adhuc inter 30 species cormophytorum 7 
endemicae. Numerus anthophytorum secundum Thouars (Melanges 
et Voyages) et Carmichael (Transact. Linn. Soc. vol. XII, p. 483) 
33 est, ita ut 90% in centenis efficiantur. — Dolendum est, quod 
ex insulis Fernando Po, St. Thomae, Principis catalogi phanero- 
gamarum nondum exstant, ex quibus rationes cormophy torum et 
anthophytorum constituere possimus. Ex insula Fernando Po 
innotuerunt 84 species et 12 endemicae, ex insula Principis 18 et 
2 endemicae, ex insula St. Thomae 18 et una species endemica. 
Hae insulae omnino eandem fere filicum vegetationem ac vicina 
terra continens praebent, in qua regione floram montium Cameroon 
accuratius nuperrime cognovimus. 
Nunc ad insulas Africae orientalis transeamus. Omnes hae 
insulae, ut Mascarenae, Madagascaria cum insulis St. Mariae et 
Nossi-beh, Comorae, Sechellae fere eandem floram habent, quae 
multis indicarum plantarum formis intermixta est. Plurimum de 
insulis Mauritii et Borboniae edocti sumus, multo minus de ceteris. 
Jam cl. Boj er (Hortus Mauritianus 387 sqq.) omnia cormophyta, 
quae in insula Mauritii crescunt, enumeravit et 220 species statuit, 
sed inter has nonnullas species, quae numquam in insula collectae 
sunt, alias bis diversis nominibus commemoratas. Ex investigatio¬ 
nibus meis 192 indigenas earumque 48 endemicas species statuen¬ 
das esse crediderim. Si cum cl. Boj ero 725 anthophyta sumimus 
(qui numerus nimis exiguus esse mihi videtur) 26% cormophyta 
in centenis phanerogamis conficiuntur. Ex reliquis insulis africanis 
nulli accurati plantarum catalogi exstant, ex quibus rationes antho¬ 
phytorum et cormophy torum constituere possimus. Jam sequitur 
*) Pritchard (Alphabet. list of plants of St. Helena) enumerat 31 tantum 
anthophyta indigena et 25 cormophyta. 
